ROMÂNIA

JUDEŢUL PRAHOVA

ORAŞUL MIZIL

CONSILIUL LOCAL

DIRECȚIA DE ASISTENŢĂ SOCIALĂ

Mizil, Str. Blajului, nr. 5A, telefon/fax: 0244/250020, e-mail: asistsociala@primaria-mizil.ro

CONDIȚII de ACORDARE a AJUTORULUI pentru ÎNCĂLZIREA LOCUINȚEI/SUPLIMENTULUI pentru ENERGIE

potrivit Legii nr. 226/2021 privind stabilirea măsurilor de protecție socială pentru consumatorul vulnerabil de energie

 Ajutorul pentru încălzirea locuinței/stimulentul pentru energie acordat potrivit prevederilor Legii nr. 226/2021 privind stabilirea măsurilor de protecție socială pentru consumatorul vulnerabil de energie este o formă de sprijin pentru persoanele și familiile cu venituri reduse în vederea suportării unei părți din cheltuielile generate de încălzirea locuințelor pe timp de iarnă, precum și din cheltuielile cu iluminatul locuinței, susținerea facilităților de gătit și asigurarea apei calde în locuințe.

 Ajutorul pentru încălzirea locuinței se acordă în perioada sezonului rece (noiembrie-martie), în cuantumuri diferențiate funcție de venitul net pe membru de familie, pentru următoarele tipuri de combustibili folosiți:

* Ajutor pentru încălzirea locuinței cu lemne și combustibili solizi;
* Ajutor pentru încălzirea locuinței cu gaze naturale;
* Ajutor pentru încălzirea locuinței cu energie electrică;
* Ajutor pentru încălzirea locuinței cu energie termică în sistem centralizat (la nivelul orașului Mizil nu se acordă, întrucât sistemul centralizat nu există).

 Suplimentul pentru energie se acordă lunar, în sumă fixă, pentru următoarele surse de energie utilizate:

* Supliment pentru consumul de energie electrică – 30 lei;
* Supliment pentru consumul de gaze naturale – 10 lei;
* Supliment pentru consumul de combustibili solizi/lichizi – 20 lei;
* Supliment pentru consumul de energie termică – 10 lei (la nivelul orașului Mizil nu se acordă, întrucât sistemul centralizat nu există).

 Pentru acordarea ajutorului pentru încălzirea locuinței/suplimentului pentru energie, solicitanții trebuie să îndeplinească următoarele condiții:

1. Să fie cetățeni ai orașului Mizil și să nu beneficieze de prestații sociale în alte localități sau în alte state;
2. Să realizeze venituri nete sub limita de 1386 lei/membru de familie sau 2053 lei pentru persoanele singure;
3. Să fie proprietarul locuinței pentru care solicită acordarea ajutorului pentru încălzire/stimulentul pentru energie sau să facă dovada existenței unui contract de închiriere, de comodat, de rentă viageră sau de altă formă legală care poate atesta domiciliul la adresa respectivă;
4. Să nu dețină în proprietate sau în folosință unul dintre bunurile din Anexa - Lista bunurilor care duc la excluderea de la ajutor social.